Τροποποιημένη πρόταση οδηγίας του Συμβουλίου για τροποποίηση του παραρτήματος της οδηγίας 91/492/ΕΟΚ για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των ζώντων δίθυρων μαλακίων (97/C 337/01) (Κείμενο που παρουσιάζει ενδιαφέρον για τον ΕΟΧ) COM(97) 209 τελικό

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 12 Μαΐου 1997)

Στις 18 Οκτωβρίου 1996, η Επιτροπή υπέβαλε στο Συμβούλιο την πρόταση που αναφέρεται ανωτέρω. Σε συνέχεια της επανεξέτασης από την Επιτροπή η αρχική πρόταση αποτελεί αντικείμενο των ακόλουθων τροποποιήσεων:

1. Μετά το τέταρτο αιτιολογικό, προστίθενται τα ακόλουθα αιτιολογικά:

«ότι η πείρα δείχνει ότι το έγγραφο καταχώρησης για την αναγνώριση των παρτίδων μαλακίων που προβλέπεται στο κεφάλαιο II σημείο 6 του παραρτήματος της οδηγίας 91/492/ΕΟΚ, πρέπει να περιλαμβάνει στοιχεία για την υγειονομική κατάσταση της περιοχής καταγωγής, και των μέτρων καθαρισμού που ενδεχομένως, εφαρμόστηκαν στα μαλάκια 7

ότι πρέπει να υπάρχει δυνατότητα αναγνώρισης της καταγωγής των δίθυρων μαλακίων που διατίθενται στην αγορά 7 ότι γι' αυτό πρέπει οι πληροφορίες που εμφαίνονται στο έγγραφο καταχώρησης να συνδέονται με κάθε παρτίδα που τίθεται στην αγορά σε ένα μητρώο που τηρείται από το κέντρο αποστολής 7

ότι ένα τυποποιημένο μοντέλο εγγράφου καταχώρησης θα διευκολύνει στην κατανόηση, εκ μέρους των εμπορικών φορέων, ή των υπηρεσιών ελέγχου, ανεξάρτητα από τη γλώσσα στην οποία συντάσσεται 7 ότι το μοντέλο αυτό πρέπει να εκδίδεται από την Επιτροπή 7».

2. Στο παράρτημα, στο σημείο 6 του κεφαλαίου II αντικαθίσταται το ακόλουθο σημείο:

«6. Ένα έγγραφο για την αναγνώριση των παρτίδων των δίθυρων ζώντων μαλακίων πρέπει να συνοδεύει κάθε παρτίδα κατά τη διάρκεια της μεταφοράς από τη ζώνη παραγωγής σε ένα κέντρο αποστολής, σε ένα κέντρο καθαρισμού, ή ζώνη μετεγκατάστασης. Το έγγραφο εκδίδεται από την αρμόδια αρχή κατόπιν αιτήσεως του παραγωγού. Για κάθε παρτίδα ο παραγωγός πρέπει να συμπληρώνει, ευκρινώς και με ανεξίτηλα γράμματα, τα μέρη του εγγράφου καταχώρησης που πρέπει να περιλαμβάνουν τις εξής πληροφορίες:

- την ταυτότητα και τη διεύθυνση του παραγωγού,

- την ημερομηνία συλλογής,

- τον εντοπισμό της ζώνης παραγωγής, όπως περιγράφεται λεπτομερώς ή με έναν κωδικό αριθμό,

- η υγειονομική κατάσταση της ζώνης παραγωγής όπως αναφέρεται το κεφάλαιο I,

- το είδος των μαλακόστρακων για την ποσότητά τους, όπως αναφέρεται με τις περισσότερες δυνατές λεπτομέρειες,

- τον αριθμό έγκρισης και τον τόπο προορισμού για τη συσκευασία, τον καθαρισμό και τη μεταποίηση.

Το έγγραφο καταχώρησης έχει ημερομηνία και υπογράφεται από τον παραγωγό.

Τα έγγραφα καταχώρησης πρέπει να αριθμούνται κατά τρόπο συνεχή και διαδοχικό. Η αρμόδια αρχή τηρεί ένα μητρώο όπου αναφέρεται ο αριθμός των εγγράφων καταχώρησης καθώς και τα ονόματα των ατόμων που συλλέγουν τα δίθυρα ζώντα μαλάκια και στα οποία έχουν χορηγηθεί τα έγγραφα. Το έγγραφο καταχώρησης για κάθε παρτίδα ζώντων δίθυρων μαλακίων πρέπει να έχει ημερομηνία παράδοσης κάθε παρτίδας σε ένα κέντρο αποστολής, σε ένα κέντρο καθαρισμού ή σε μια ζώνη μετεγκατάστασης και πρέπει να διατηρούνται από τους υπεύθυνους των κέντρων αυτών, των ζωνών ή των εγκαταστάσεων τουλάχιστον τρεις μήνες.

Ωστόσο, εάν η συλλογή πραγματοποιείται από προσωπικό που ανήκει στο κέντρο αποστολής, στο κέντρο καθαρισμού, στη ζώνη μετεγκατάστασης ή στη μεταποιητική εγκατάσταση προορισμού, το έγγραφο καταχώρησης πρέπει να αντικαθίσταται από μια μόνιμη άδεια μεταφοράς που χορηγείται από την αρμόδια αρχή.

Ένα ενιαίο μοντέλο εγγράφου καταχώρησης καταρτίζεται από την Επιτροπή σύμφωνα με τη διαδικασία που αναφέρεται στο άρθρο 12.»

3. Στο παράρτημα, το σημείο 9 του κεφαλαίου III αντικαθίσταται από την ακόλουθη παράγραφο:

«9. Μετά τη συλλογή στη ζώνη μετεγκατάστασης, οι παρτίδες πρέπει κατά τη διάρκεια της μεταφοράς τους από τη ζώνη μετεγκατάστασης προς το κέντρο αποστολής, το κέντρο καθαρισμού ή την εγκατάσταση μεταποίησης, να συνοδεύονται από ένα έγγραφο καταχώρησης που το υπόδειγμά του καταρτίζεται από την Επιτροπή σύμφωνα με τη διαδικασία που αναφέρεται στο άρθρο 12, το οποίο περιλαμβάνει, εκτός από τις ενδείξεις του κεφαλαίου II σημείο 6 του παρόντος παραρτήματος, τον εντοπισμό και τον αριθμό έγκρισης της ζώνης μετεγκατάστασης και τη διάρκεια της πραγματοποιούμενης μετεγκατάστασης.»

4. Στο παράρτημα, το δεύτερο εδάφιο της παραγράφου 13 στο σημείο I του κεφαλαίου IV, τροποποιείται ως εξής:

«Τα κέντρα καθαρισμού που στέλνουν παρτίδες ζώντων δίθυρων μαλακίων προς τα κέντρα αποστολής πρέπει να χορηγούν ένα έγγραφο καταχώρησης που το υπόδειγμά του καταρτίζεται από την Επιτροπή σύμφωνα με τη διαδικασία του άρθρου 12, το οποίο περιλαμβάνει εκτός από τις ενδείξεις του κεφαλαίου II σημείο 6 του παρόντος παραρτήματος, τον αριθμό έγκρισης και τη διεύθυνση του κέντρου καθαρισμού και την ένδειξη της διάρκειας του πραγματοποιούμενου καθαρισμού.»

5. Στο παράρτημα, η παράγραφος 4 του σημείου IV του κεφαλαίου IV αντικαθίσταται από την ακόλουθη παράγραφο:

«4. Τα κέντρα αποστολής υποχρεούνται να θέτουν στη διάθεση της αρμόδιας αρχής τα εξής στοιχεία:

- τα αποτελέσματα των μικροβιολογικών εξετάσεων των ζώντων δίθυρων μαλακίων που προέρχονται από εγκεκριμένη ζώνη παραγωγής ή από ζώνη μετεγκατάστασης,

- τις ημερομηνίες και ποσότητες των δίθυρων μαλακίων που έχουν γίνει δεκτά στο κέντρο αποστολής, καθώς και τα σχετικά έγγραφα καταχώρησης,

- λεπτομέρειες αποστολής που περιλαμβάνουν τα ονόματα και τη διεύθυνση των παραληπτών, την ημερομηνία και τις ποσότητες των ζώντων δίθυρων μαλακίων που έχουν αποσταλεί καθώς και τον ή (τους) αριθμό(ούς) του ή (των) εγγράφων καταχώρησης που ανταποκρίνονται στα μαλάκια που έχουν αποσταλεί,

Τα στοιχεία αυτά πρέπει να ταξινομηθούν χρονολογικά και να αρχειοθετηθούν κατά τη διάρκεια περιόδου που καθορίζεται από την αρμόδια αρχή, με ελάχιστη περίοδο τριών μηνών.»